تبریز هم ده ایری توخوجولوق مرکزی کیمی شؤهرت قازانمیشدی. بورانین ایپک محصول‌لاری اؤز کئیفیتینه گؤره دیگر شهرلرین محصول‌لاریندان اوستون ایدی. بو شهرده ایلده ۶۰ مین تایا یاخین یوکسک کئیفیتلی محصول ایستحصال اولونوردو. او دؤورون سیاح‌لاریندان بیری یازیردی: "شهر بازاری گئنیشدیر. بورادا آسیا ماللاریندان باشقا آوروپا ماللاری دا ساتیلیر. کاغیذ و یون ماتریال‌لاری چوخدور. اینگیلیس و هولند ماهودو، علا شاللار و خالچالار، شوشه و چینی قابلار، بعضی پولاد اشیالار و س. تبریز بازاریندا کیفایت قدردیر".